

# ที่ มท 0815.4/ว กรมส่งเสริมการปกครองท้องถิ่น

###### ถนนนครราชสีมา เขตดุสิต กทม. 10300

มีนาคม ๒๕๖๑

เรื่อง ขอเปลี่ยนแปลงกำหนดการฝึกอบรมโครงการฝึกอบรมเชิงปฏิบัติการการจัดทำฐานข้อมูลเพื่อการบริหารงานขององค์กรปกครองส่วนท้องถิ่นตามยุทธศาสตร์การพัฒนาประเทศ ปีงบประมาณ พ.ศ. 2562 เฉพาะรุ่นที่ 37, 39, 43 และ 45

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0815.4/ว 3447 ลงวันที่ 26 ตุลาคม 2561

2. หนังสือกรมส่งเสริมการปกครองท้องถิ่น ด่วนที่สุด ที่ มท 0815.4/ว 629 ลงวันที่ 18 กุมภาพันธ์ 2562

สิ่งที่ส่งมาด้วย สำเนากำหนดการฝึกอบรมเชิงปฏิบัติการการจัดทำฐานข้อมูลฯ จำนวน 1 ชุด

ตามที่กรมส่งเสริมการปกครองท้องถิ่น แจ้งกำหนดการฝึกอบรมตามโครงการฝึกอบรม เชิงปฏิบัติการการจัดทำฐานข้อมูล เพื่อการบริหารงานขององค์กรปกครองส่วนท้องถิ่นตามยุทธศาสตร์ การพัฒนาประเทศ ปีงบประมาณ พ.ศ. 2562 จำนวนทั้งสิ้น 45 รุ่น ดำเนินการฝึกอบรมระหว่างวันที่  
3 ธันวาคม 2561 – 25 มิถุนายน 2562 นั้น

เนื่องจากในช่วงเดือนพฤษภาคมถึงเดือนมิถุนายน เป็นช่วงของการถือศีลอดเดือนรอมฎอน  
และวันอีฎิ้ลฟิตริ ซึ่งเป็นช่วงเดือนสำคัญทางศาสนาจะส่งผลต่อการปฏิบัติศาสนกิจสำคัญของผู้นับถือศาสนาอิสลาม กรมส่งเสริมการปกครองท้องถิ่นจึงมีความจำเป็นต้องขอเปลี่ยนแปลงกำหนดการฝึกอบรมตามหนังสือที่อ้างถึง และขอปรับเปลี่ยนกำหนดการจัดอบรมใหม่ เฉพาะรุ่นที่ 37, 39, 43 และ 45 ดังนี้

1. รุ่นที่ 37 วันที่ 17 – 18 มิถุนายน 2562 ประกอบด้วยจังหวัดสงขลา และจังหวัดอุทัยธานี

2.รุ่นที่ 39 วันที่ 24 – 25 มิถุนายน 2562 ประกอบด้วยจังหวัดนราธิวาส จังหวัดตราด และจังหวัดระยอง

3. รุ่นที่ 43 วันที่ 27 – 28 พฤษภาคม 2562 ประกอบด้วยจังหวัดแพร่ จังหวัดชลบุรี   
และจังหวัดราชบุรี

4. รุ่นที่ 45 วันที่ 3 – 4 มิถุนายน 2562 ประกอบด้วยจังหวัดกาญจนบุรี จังหวัดบุรีรัมย์ และจังหวัดสิงห์บุรี

/ เพื่อให้การ...

-2-

เพื่อให้การดำเนินการจัดโครงการฝึกอบรมฯ เป็นไปด้วยความเรียบร้อย จึงขอให้แจ้งท้องถิ่นจังหวัดเพื่อประสานองค์กรปกครองส่วนท้องถิ่นรับทราบการปรับเปลี่ยนวันที่ดังกล่าวข้างต้น สำหรับกำหนดวันชำระเงินลงทะเบียนเข้ารับการอบรมฯ และสถานที่คงเดิม

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล

โทร. ๐ ๒241 9000 ต่อ 1410 /โทรสาร ๐ ๒๒43 7533

ผู้ประสานงาน นายภูมิ ปฏิสันถาวร โทรศัพท์ 09 1404 2211